
BILJEŠKE UZ FINANCIJSKE IZVJEŠTAJE
ZA RAZDOBLJE
I - IX 2026.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	9.498.815,06
	9.965.099,76
	104,9

	3
	RASHODI POSLOVANJA (šifre 31+32+34+35+36+37+38)
	3
	9.017.550,56
	9.730.388,31
	107,9

	
	VIŠAK PRIHODA POSLOVANJA (šifre 6-Z005)
	X001
	481.264,50
	234.711,45
	48,8

	7
	Prihodi od prodaje nefinancijske imovine (šifre 71+72+73+74)
	7
	0,00
	0,00
	-

	4
	Rashodi za nabavu nefinancijske imovine (šifre 41+42+43+44+45)
	4
	101.411,26
	19.200,64
	18,9

	
	MANJAK PRIHODA OD NEFINANCIJSKE IMOVINE (šifre 4-7)
	Y002
	101.411,26
	19.200,64
	18,9

	8
	Primici od financijske imovine i zaduživanja (šifre 81+82+83+84+85)
	8
	0,00
	0,00
	-

	5
	Izdaci za financijsku imovinu i otplate zajmova (šifre 51+52+53+54+55)
	5
	0,00
	0,00
	-

	
	VIŠAK/MANJAK PRIMITAKA OD FINANCIJSKE IMOVINE I ZADUŽIVANJA (šifre 8-5, 5-8)
	X003, Y003
	0,00
	0,00
	-

	
	VIŠAK PRIHODA I PRIMITAKA (šifre X678-Y345)
	X005
	379.853,24
	215.510,81
	56,7



U razdoblju od siječnja do rujna 2026. godine kazalište je poslovalo s pozitivnim rezultatom, ostvarivši devetomjesečni višak u iznosu od 215.510,81 eura. Ukupni prihodi i primici iznose 9.965.099,76 eura. Ukupni rashodi i izdaci iznose 9.730.388,31 eura. Detaljnom analizom strukture ostvarenog  viška, vidljivo je da se 78.441,11 eura odnosi na Izvor 3100 (Vlastiti prihodi), dok se iznos od 197.938,66 eura veže uz Izvor 4400 (Vlastiti prihodi za posebne namjene). Upravo je ovaj pozitivan rezultat omogućio metodološko smanjenje prenesenog manjka iz 2025. godine, koji je iznosio 603.365,51 eura. Kao najvažniji pokazatelj u ovom izvještaju nedvojbeno se ističe kontinuirano i značajno smanjenje akumuliranog gubitka iz prethodnog razdoblja. Zahvaljujući stupanju na dužnost i angažmanu nove uprave od 1. siječnja 2025. godine, pokrenuti su intenzivni procesi financijske konsolidacije. U prvom tromjesečju ostvareno je višak prihoda poslovanje u iznosu od 368.086,76 eura, a na kraju šestomjesečnog izvještaja ostvaren je višak u iznosu od 218.809,15 eura, te na kraju devetomjesečnog izvještaja ostvaren je višak od 215.510,81 eura. Ostvareni rezultati prate smanjenje metodološkog manjka prenesenog iz prethodne godine, koji je na dan 31. prosinca 2025. iznosio 603.365,51 eura. Usporedbom ostvarenog viška prihoda poslovanja s navedenim manjkom vidljivo je da višak ostvaren u izvještajnim razdobljima pridonosi postupnom pokriću metodološkog manjka iz 2024. godine i poboljšanju ukupne financijske pozicije Kazališta. Unatoč pozitivnom rezultatu poslovanja, potrebno je nastaviti s pažljivim praćenjem prihoda i rashoda do kraja godine kako bi se osigurala stabilnost poslovanja i daljnje smanjenje prenesenog metodološkog manjka.


Bilješka 2.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	9.498.815,06
	9.965.099,76
	104,9



Prihodi u tekućem izvještajom razdoblju veći su za 466.284,70 eura u odnosu na isto razdoblje prošle godine. Uvećani prihod od 4,9 % rezultat su intenzivnije programske djelatnosti i povećanog broja izvedbi kazališnih predstava. Veći broj prikazanih predstava izravno je utjecao na rast vlastitih prihoda od prodaje ulaznica te popratnih usluga vezanih uz osnovnu djelatnost kazališta.

Bilješka 3.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	63
	Pomoći iz inozemstva i od subjekata unutar općeg proračuna (šifre 631+632+633+634+635+636+637+638+639)
	63
	915.686,45
	978.030,00
	106,8



Na računskom kontu 63 (Pomoći iz inozemstva i od subjekata unutar općeg proračuna) ostvaren je ukupni višak/povećanje od 62.343,55 eura u tekućem razdoblju 978.030,00 eura u odnosu na prethodno razdoblje 915.686,45 eura. Višak se odnosi na uplatu Savjeta za nacionalne manjine koji su nam uplatili prije nego prošle godine.

Bilješka 4.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6526
	Ostali nespomenuti prihodi
	6526
	535.739,01
	610.936,10
	114,0



Rast prihoda od prodaje ulaznica od 14,0% u odnosu na isto razdoblje prethodne godine rezultat je strateškog odabira reprezentativnih naslova koji su generirali veći interes publike i organiziranih skupina. Analiza knjiženja pokazuje povećanu frekvenciju transakcija i veće prosječne iznose po izvedbi, što potvrđuje maksimalnu iskorištenost kapaciteta dvorane i uspješnu komercijalnu eksploataciju programa kazališta. Ovaj rast od 75.197,09 eura na ulaznicama je "zdravi" prihod koji pokazuje da kazalište uspješno komunicira s tržištem i privlači gledatelje i pozicionira se u Gradu i Županiji.

Bilješka 5.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	66
	Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (šifre 661+663)
	66
	171.577,95
	285.501,41
	166,4



Ukupni prihodi na kontu 66 bilježe značajan rast od 66,4% u odnosu na isto razdoblje prethodne godine. Glavni generator rasta je aktivacija prihoda na izvoru 4400 čija je realizacija 102.560,00 eura a odnosi se na gostovanja u inozemstvu. Bilježen je iznos od 171.641,41 eura po izvoru 3100 a odnosi se na sponzorstva i najmove. Na izvoru 6100 bilježen je iznos od 11.300,00 eura donacija ERSTE banke(6.000,00) i donacija Hrvatske elektroprivrede (5.300,00).

Bilješka 6.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6615
	Prihodi od pruženih usluga
	6615
	153.393,05
	269.144,51
	175,5



Na analitičkom računu 6615 - Prihodi od pruženo usluženih usluga bilježi se značajan rast prihoda s 153.393,05 eura u prethodnom izvještajnom razdoblju na 269.144,51 eura u tekućem razdoblju, povećanje za 75,5%. Povećanje prihoda rezultat je uspješne suradnje s većim brojem gospodarskih i drugih ustanova koje su odlučile sponzorirati rad kazališta. Kroz ugovorena sponzorstva i poslovna partnerstva unaprijeđeno je zajedničko poslovanje, čime su osigurana dodatna vlastita sredstva za realizaciju kazališnih programa i produkcija.

Bilješka 7.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6711
	Prihodi iz nadležnog proračuna za financiranje rashoda poslovanja
	6711
	7.869.712,90
	8.084.971,79
	102,7



Povećanje prihoda na kontu 6711 u iznosu od 215.258,89 eura 2,7% u odnosu na isto razdoblje prethodne godine rezultat je usklađivanja doznaka iz proračuna osnivača s povećanim rashodima za zaposlene (rast osnovice od 01.04.2025.) te povećanim materijalnim rashodima uzrokovanim intenzivnijom programskom djeletnošću kazališta u tekućoj godini.

Bilješka 8.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3
	RASHODI POSLOVANJA (šifre 31+32+34+35+36+37+38)
	3
	9.017.550,56
	9.730.388,31
	107,9



Povećanje rashoda poslovanja u razdoblju od I-IX 2026. godine iznosi 7,9 % ili 712.837,75 eura te je u potpunosti pokriveno povećanim prihodima iz nadležnog proračuna i rastom vlastite djelatnosti. Glavni generator rasta rashoda poslovanja su Materijalni rashodi (32) koji su narasli za 463.863,89 eura.  Značajan porast sudionika na gostovanjima a time i broja dnevnica za inozemstvo, što izravno korelira s povećanim brojem gostovanja, te s druge strane pokazuje da je kazalište u 2026. godini produktivnije, s više izvedbi i većim prihodima uspješno balansira povećane zakonske troškove rada.

Bilješka 9.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3211
	Službena putovanja
	3211
	75.633,48
	115.544,36
	152,8



Analiza pokazatelja i trenda kretanja rashoda na stavci 3211 Službena putovanja zabilježen je značajan nominalni i relativni porast rashoda u tekućem izvještajnom razdoblju u odnosu na prethodnu godinu u iznosu od 39.910,88 eura ili 52,8 %. Nakon razdoblja u kojem je velik dio sastanaka i edukacija bio prebačen u online sferu, u tekućem razdoblju došlo je do potpune revitalizacije i povratka na terenski rad, fizičke sastanke te sudjelovanje na konferencijama. Povećan opseg službenih putovanja u zemlji i inozemstvu izravno prati pojačanu dinamiku provedbe tekućih projekata, terenskih kontrola ili ugovaranja novih poslova. 

Bilješka 10.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3213
	Stručno usavršavanje zaposlenika
	3213
	611,50
	1.927,50
	315,2



Na analitičkom računskom kontu 3213 - Stručno usavršavanje zaposlenika bilježi se povećanje rashoda s 611,50 eura u prethodnom izvještajnom razdoblju na 1.927,50 EUR u tekućem razdoblju, povećanje od 215,2%. Povećanje ovih rashoda uvjetovano je učestalim izmjenama zakonodavnog i regulatornog okvira te potrebom za kontinuiranim profesionalnim usavršavanjem i edukacijom zaposlenika. Veće ulaganje u stručne seminare, radionice i edukacije bilo je nužno radi osiguranja usklađenosti poslovanja sa zakonskim propisima i podizanja stručnih kompetencija kadrova.

Bilješka 11.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3223
	Energija
	3223
	123.951,27
	204.205,49
	164,7



Na skupini računa 3223 - Energija bilježi se značajan rast rashoda s 123.951,27 eura u prethodnom izvještajnom razdoblju na 204.205,49 eura u tekućem razdoblju povećanje za 64,7%. Povećanje rashoda rezultat je općeg rasta cijena energenata na tržištu te promjena u tarifnim stavkama i mrežarinama. Odlukama regulatornih tijela (HERA) došlo je do povećanja naknada za prijenos i distribuciju električne energije (mrežarine HOPS-a i HEP ODS-a), što je uz rast ulaznih troškova energenata i kretanje cijena na veleprodajnim i maloprodajnim tržištima dovelo do znatno viših jediničnih cijena po kWh/m³. Rastu troškova dodatno je doprinijelo i obavljanje redovne djelatnosti u punom opsegu uz povećane potrebe za grijanjem, hlađenjem i rasvjetom izvođačkih prostora.

Bilješka 12.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3233
	Usluge promidžbe i informiranja
	3233
	26.648,55
	52.968,14
	198,8



Na analitičkom računu 3233 - Usluge promidžbe i informiranja bilježi se povećanje rashoda s 26.648,55 eura u prethodnom izvještajnom razdoblju na 52.968,14 eura u tekućem razdoblju (indeks 198,8 / povećanje za 98,8%). Rast rashoda izravno je uvjetovan intenziviranjem marketinških i promotivnih aktivnosti te povećanim obujmom oglašavanja s ciljem adekvatne prezentacije i vidljivosti bogatijeg te sadržajno obimnijeg programskog repertoara u tekućem izvještajnom razdoblju. Veće ulaganje u oglašavanje osiguralo je bolju informiranost publike i povećanu posjećenost izvedbama. S druge strane angažiranje vanjskih suradnika uslijedilo nakon dugotrajnih bolovanja i izostanaka djelatnika te službe.

Bilješka 13.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3235
	Zakupnine i najamnine
	3235
	170.999,94
	276.652,36
	161,8



Na skupini računa 3235 - Zakupnine i najamnine bilježi se povećanje rashoda s 170.999,94 eura u prethodnom izvještajnom razdoblju na 276.652,36 eura u tekućem razdoblju, povećanje za 61,8%. Glavni razlog povećanja ovih rashoda odnosi se na ostvarenu međunarodnu suradnju s Bavarskom državnom operom (Bayerische Staatsoper) te troškove najma scenografije i kostima za potrebe izvedbe operne produkcije Pepeljuga.

Bilješka 14.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3236
	Zdravstvene i veterinarske usluge
	3236
	580,18
	5.153,16
	888,2



Na analitičkom računskom kontu 3236 - Zdravstvene i veterinarske usluge bilježi se povećanje rashoda s 580,18 eura u prethodnom izvještajnom razdoblju na 5.153,16 eura u tekućem razdoblju, povećanje od 788,2%.  Značajnije povećanje rashoda uvjetovano je angažiranjem stručnih fizioterapeutskih i masažnih usluga te tretmana oporavka za članove baletnog ansambla. Tretmani su bili nužni radi prevencije ozljeda, fizikalne terapije i održavanja psihofizičke spremnosti plesača tijekom intenzivnog razdoblja priprema i izvedbi zahtjevnih baletnih predstava u tekućoj sezoni.

Bilješka 15.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3237
	Intelektualne i osobne usluge
	3237
	965.799,81
	1.074.545,69
	111,3



Na računskoj stavci 3237 Intelektualne i osobne usluge u tekućem izvještajnom razdoblju zabilježen je primjetan i značajan rast troškova. Ostvareno u prethodnom razdoblju 965.799,81 eura dok je ostvareno u tekućem razdoblju 1.074.545,69 eura. Apsolutno povećanje u iznosu od 108.745,88 eura ili 11,3% predstavlja jedan od ključnih pokretača rasta ukupnih materijalnih rashoda poslovanja. Povećan opseg projektnih i programskih aktivnosti. Porast rashoda za intelektualne usluge i autorske honorare izravno prati intenziviranje rada na specifičnim projektima. Budući da se radi o rashodima koji izravno generiraju autorska djela, ovaj se trošak ocjenjuje svrhovitim i nužnim za stabilan razvoj i izvršenje planiranih programa.

Bilješka 16.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	324
	Naknade troškova osobama izvan radnog odnosa
	324
	46.464,66
	47.492,14
	102,2



Na podskupini računa 324 - Naknade troškova osobama izvan radnog odnosa bilježi se minimalno povećanje rashoda od 2,2% (odnosno za 1.027,48 eura, s 46.464,66 eura u prethodnom razdoblju na 47.492,14 eura u tekućem razdoblju). Neznatno povećanje ovih rashoda rezultat je smanjenog i racionalnijeg angažiranja vanjskih suradnika u tekućem izvještajnom razdoblju, čime je unatoč općem rastu troškova zadržana razina rashoda na približno jednakoj razini kao u prethodnoj godini.

Bilješka 17.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	329
	Ostali nespomenuti rashodi poslovanja (šifre 3291 do 3299)
	329
	33.064,85
	42.024,41
	127,1



Na skupini računa 329 - Ostali nespomenuti rashodi poslovanja bilježi se povećanje rashoda s 33.064,85 eura u prethodnom izvještajnom razdoblju na 42.024,41 eura u tekućem razdoblju (indeks 127,1 / povećanje za 27,1%). Ključni generator povećanja ove skupine rashoda odnosi se na podskupinu 3293 - Reprezentacija, porast s 5.359,42 eura na 8.629,56 eura, povećanje od 61%, uvjetovan većim brojem održanih premijernih izvedbi te pratećih protokolarnih domjenaka za partnere, uzvanike i medije. Veći dio troškova organizacije domjenaka pokriven je namjenskim prihodima iz osiguranih sponzorstava, dok je manji dio financiran iz vlastitih sredstava.

Bilješka 18.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	4
	Rashodi za nabavu nefinancijske imovine (šifre 41+42+43+44+45)
	4
	101.411,26
	19.200,64
	18,9



Na razini kapitalnih ulaganja, odnosno na skupini 4 Rashodi za nabavu nefinancijske imovine (koja obuhvaća šifre 41+42+43+44+45), zabilježen je značajan nominalni i relativni pad u tekućem izvještajnom razdoblju. Ostvareno u prethodnom razdoblju 101.411,26 eura a ostvareno u tekućem razdoblju 19.200,64 eura, što pokazuje apsolutno smanjenje u iznosu od 82.210,62 eura. Smanjenje rashoda za nabavu nefinancijske imovine za 81,1% ukazuje na privremeno usporavanje investicijskog ciklusa u tekućem polugodištu. S obzirom na značajan porast operativnih troškova poslovanja u tekućem razdoblju (poput materijalnih rashoda i intelektualnih usluga), institucija je provela djelomičnu racionalizaciju i restrikciju u pogledu nabave nove kapitalne imovine koja nije nužna za tekuće održavanje kontinuiteta rada, čime se osigurala optimalna likvidnost za primarne operativne funkcije.

Bilješka 19.
EU izvještaj
Troškovi prihoda i rashoda se odnose na ova dva projekta u koja smo uključena:
Projekt PROSPERO – Extended Theatre
Program financiranja: Europska unija – program Kreativna Europa (Creative Europe).
Nositelj i partneri: Projekt vodi Théâtre de Liège (Belgija), a okuplja mrežu europskih kazališta i kulturnih partnera (uključujući kazališta iz Francuske, Italije, Španjolske, Poljske, Njemačke, Portugala, Švedske, Hrvatske i medijski kanal ARTE).
Ciljevi i obujam: Poticanje međunarodne kazališne suradnje, koprodukcija, razmjene predstava i mobilnosti umjetnika diljem Europe.
Razvoj digitalne kazališne platforme (Prospero.tv) koja omogućuje snimanje, besplatno besprijekorno prikazivanje predstava i približavanje kazališne umjetnosti novoj i široj publici. Promicanje novih europskih autorica, autora i mladih kazališnih stvaratelja (New European Wave).
Projekt GOVART (Governance for Culture: Cross-Border Models for Artistic Networks and Public Cooperation)
Program financiranja: Program prekogranične suradnje Interreg VI-A Italija – Hrvatska 2021. – 2027. (Europski fond za regionalni razvoj – EFRR).
Nositelji i partneri: Povezuje partnerstvo iz Hrvatske i Italije, uključujući Hrvatsko narodno kazalište Ivana pl. Zajca u Rijeci, Fondaciju Paolo Grassi (Martina Franca, Italija), Grad Ploče i dr.
Ciljevi i obujam: Povezivanje kulturnih ustanova, kazališnih scena, umjetnika i tijela lokalne/javne uprave radi jačanja prekogranične suradnje između Hrvatske i Italije. Prepoznavanje i uklanjanje administrativnih, pravnih i organizacijskih prepreka u međunarodnoj kulturnoj razmjeni.
Izrada Priručnika za prekogranično kulturno upravljanje kao modela dobre prakse te realizacija zajedničke predstave i završne konferencije.

